Ֆերնանդո Լուգո

**Ֆերնանդո Արմինդո Լուգո Մենդես** ( , ), պարագվայցի քաղաքական և եկեղեցական գործիչ: 2008-2012 թվականներին Պարագվայի նախագահն էր։

## Կենսագրություն
Ծնվել է դավանանք չունեցող և Ստրեսների ռեժիմին հակառակվող մի ընտանիքում: Աշխատելով որպես ուսուցիչ արդյունաբերական տարածքում՝ տեսել է բազմաթիվ կրոնավորների, որոնք հնարավորություն չեն ունեցել հանդիպել քահանայի հետ։ 1970 թվականին դա ստիպել է նրան ընդունվել վերբիստական ​​սեմինարիա։ 1977 թվականի օգոստոսի 15-ին ձեռնադրվել է քահանա։ Հինգ տարի Էկվադորում աշխատել է որպես միսիոներ։ Վերադառնալով Պարագվայ՝ 1983 թվականին վտարվել է այնտեղից և կրթությունը շարունակել Հռոմում։ 1987 թվականին վերադարձել է հայրենիք։ 1994 թվականի ապրիլի 17-ին նա դարձել է՝ երկրի ամենաաղքատ շրջանում գտնվող Սան Պեդրոյի թեմի եպիսկոպոս և ստացել «աղքատների եպիսկոպոս» մականունը։ 2005 թվականի հունվարի 11-ին հրաժարական է տվել իր պաշտոնից՝ քաղաքականություն մտնելու նպատակով։

2007 թվականին, անդամակցելով Քրիստոնեա-դեմոկրատական կուսակցությանը, որը մտնում էր «Հայրենասիրական դաշինք հանուն փոփոխությունների» կոալիցիայի մեջ, 2008 թվականի նախագահական ընտրություններում դարձել է ձախակողմյան թեկնածու։ 2008 թվականի ապրիլի 20-ին ձայների պարզ մեծամասնությամբ հաղթել է իշխող «Կոլորադո» կուսակցության թեկնածու Բլանկա Օվելարին՝ դառնալով Պարագվայի երկրորդ ձախակողմյան նախագահը (առաջինը Ռաֆայել Ֆրանկոն էր 1936-1937 թվականներին) և վերջ դնելով կուսակցության 61-ամյա կառավարմանը

2008 թվականի օգոստոսի 15-ին Լուգոն երկրի նախագահի պաշտոնում փոխարինել է «Կոլորադո» կուսակցության առաջնորդ Նիկանոր Դուարտե Ֆրուտոսին։

2009 թվականի ապրիլի 13-ին Լուգոն ստիպված է եղել խոստովանել, որ երբ եպիսկոպոս էր, խախտել է կուսակրոնության երդումը, որը պարտադիր էր կաթոլիկ քահանաների համար, և սեռական կապ է ունեցել 26-ամյա աղջկա հետ, որից որդի է ունեցել։  2008 թվականի հուլիսի 31-ին Հռոմի պապ Բենեդիկտոս XVI-ը նրան ազատել է կուսակրոնության երդումից, իսկ որդին ծնվել է 2007 թվականի մայիսի 4-ին։ Չնայած այս սկանդալի հետ կապված հրաժարական տալու կոչերին՝ Լուգոն հայտարարել է, որ իր պաշտոնում կմնա մինչև 2013 թվականի օգոստոսի 15-ը, այսինքն՝ մինչև իր նախագահական լիազորությունների ժամկետի ավարտման օրը։

Պարագվայի գլխավոր խնդիրներից մեկի՝ ագրարային հարցի լուծմանը մոտենալու անկարողության համար Լուգոյի կառավարությունը հարձակման է ենթարկվել Պարագվայի ժողովրդի բանակի (ՊԺԲ) ձախ պարտիզանների կողմից։ Մյուս կողմից, կոմունիստների, ձախ ուժերի և, փաստորեն, նախագահ Լուգոյի դեմ զինված պայքարի կոչ է արել չիլիական ծագմամբ ծայրահեղ աջ պարագվայցի գործարար Էդուարդո Ավիլեսը։

2009 թվականի նոյեմբերի 5-ին Լուգոյի հրամանով աշխատանքից ազատվել են ցամաքային ուժերի հրամանատար գեներալ Խուան Օսկար Վելասկեսը, ռազմաօդային ուժերի հրամանատար գեներալ Դարիո Դավալոսը և ազգային նավատորմի հրամանատար փոխծովակալ Կլաուդելինո Ռեկալդեն, որոնք կասկածվել են հեղաշրջման նախապատրաստման մեջ։ 

2012 թվականի հունիսի 22-ին Պարագվայի Սենատը հայտարարել է Լուգոյի իմպիչմենտը՝ կապված ոստիկանության և հողազուրկ գյուղացիների բախման հետ, ինչը ընդդիմության կողմից հայտարարվել է նախագահի կողմից իրականացվող հողային բարեփոխումների հետևանք։ Նախագահ է դարձել փոխնախագահ Ֆեդերիկո Ֆրանկոն։

## Անձնական կյանք
Քանի որ Լուգոն իր նախագահության ընթացքում ամուսնացած չի եղել, նա իր ավագ քրոջը՝ Մերսեդես Լուգոյին, նշանակել է Պարագվայի առաջին տիկին:

2010 թվականի օգոստոսին Լուգոյի մոտ ախտորոշվել է ոչ հոջկինյան լիմֆոմա։ Նա շարունակել է կատարել Պարագվայի նախագահի պարտականությունները, մինչ բուժում էր անցնում:

Նա նաև սովորել է Պապական Գրիգորյան ճեմարանում։

### Երեխաներ
Լուգոն մի քանի արտամուսնական երեխաների հայր է, այդ թվում՝ մեկը, որը, ենթադրաբար, ծնվել է սեռական բռնության արդյունքում։ Չորս մայրերի այս մեղադրանքները, որոնք պնդել են, որ Լուգոն իրենց երեխաների հայրն է դարձել, մինչ ամուրիության երդման տակ էր, 2008 թվականին՝ նրա երդմնակալությունից անմիջապես հետո, ի հայտ են եկել: Երեխաներից մեկը ծնվել է 24-ամյա կնոջից, որը պնդել է, որ նրանք սեռական հարաբերություններ են ունեցել, երբ նա տասնվեց տարեկան էր (Պարագվայում ամուսնության տարիքը 14 տարեկանն է), և նա եպիսկոպոս էր:

## Ծանոթագրություններ

## Արտաքին հղումներ
* Տեղեկատվություն կաթոլիկ հիերարխիայի կայքում
 
Կատեգորիա:1950 ծնունդներ
Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Եպիսկոպոսներ
Կատեգորիա:Խորհրդարանի նախագահներ
Կատեգորիա:Կաթոլիկ եպիսկոպոսներ
Կատեգորիա:Միսիոներներ
Կատեգորիա:Պարագվայի նախագահներ
Կատեգորիա:Պարագվայի քաղաքական գործիչներ
Կատեգորիա:Քրիստոնեություն